ПРОТОКОЛ № 29
от заседанието на Комисия по правни въпроси 
на Висшия съдебен съвет, проведено на 5 октомври 2015 г.

Днес, 5 октомври 2015 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	 ЮЛИАНА КОЛЕВА 						
ЧЛЕНОВЕ:		 СВЕТЛА ПЕТКОВА 
						 ЮЛИЯ КОВАЧЕВА 
			 КАРОЛИНА НЕДЕЛЧЕВА					           НЕЗАБРАВКА СТОЕВА

На заседанието присъстват експертните сътрудници на комисията: Саша   Харитонова –  директор на дирекция „Правна”.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ ВЪПРОСИ
Р Е Ш И:
Включва в дневния ред следните допълнителни точки:

-   Проект на Правилник за изменение и допълнение на Правилника за организация на дейността на Висшия съдебен съвет и неговата администрация.
-   Писмо от Националната агенция за приходите относно проект на Инструкция за осъществяване на взаимодействие между НАП, Висшия съдебен съвет и органите на съдебната власт /Инструкцията/.
- Писмо от главния секретар на Администрация на Висшия съдебен съвет за атестиране на служители от администрацията на Висшия съдебен съвет на основание чл. 19, ал. 1, т.10 от Вътрешните правила за  назначаване, атестиране и повишаване в ранг на съдебните служители в администрацията на Висшия съдебен съвет.

Д Н Е В Е Н   Р Е Д:

1. ОТНОСНО: Писмо от Сотир Цацаров – главен прокурор на Република България относно връщане на изплатени суми за облекло при ползване на отпуск по чл. 163 и чл. 164 от Кодекса на труда, пропорционално на неотработеното, за становище. /отложена точка от заседание, проведено на 28.09.2015 г./

КОМИСИЯТА ПО ПРАВНИ ВЪПРОСИ
Р Е Ш И:
           1.1. Когато магистрат или съдебен служител ползва отпуск по чл. 163 или чл. 164 от КТ, след като е получил сумата за облекло в пълен размер, дължи връщане на средствата пропорционално на неотработеното време, по аргумент от чл. 2, ал. 10 и ал. 11 от Правилата за определяне и изплащане на суми за облекло на магистрати, държавни съдебни служители, съдии по вписванията и съдебни служители в органите на съдебната власт.
1.2. Решението на комисията да се изпрати на Сотир Цацаров – главен прокурор на Република България.

2. ОТНОСНО: Решение на Комисия „Международна дейност” относно писмо от г-н Тони Томсън – постоянен представител на Световната банка за България, с приложен доклад на Световната банка „Описание на етапите в съдебното производство в България”, за запознаване. /отложена точка от заседание, проведено на 28.09.2015 г./
- Писмо от г-жа Светозара Петкова с приложен редактиран доклад на Световната банка със заглавие: „Карта на съдебни производства в България”.

КОМИСИЯТА ПО ПРАВНИ ВЪПРОСИ
Р Е Ш И:
2.1. ПРИЕМА за сведение доклада (окончателен) на Световната банка със заглавие: „Карта на съдебни производства в България”.
2.2. Копие от доклада да се изпрати на Красимир Влахов – заместник-председател на Върховен касационен съд и ръководител на Гражданска колегия, за запознаване.

3. ОТНОСНО: Писмо от Постоянното представителство на Световната банка за България относно доклад „Функциониране на съдебната система, натовареност с дела и преглед на разходите 2008 г. – 2014 г.”. /отложена точка от заседание, проведено на 28.09.2015 г./

                                КОМИСИЯТА ПО ПРАВНИ ВЪПРОСИ
Р Е Ш И:
3.1. ПРИЕМА доклада за запознаване и дава възможност на членовете на комисията да изразят становища в поставените срокове.

4. ОТНОСНО: Проект на Актуализирана Методика за атестиране на съдебните служители, ведно с 5 броя приложения.

			КОМИСИЯТА ПО ПРАВНИ ВЪПРОСИ
Р Е Ш И:
4.1. ОТЛАГА  разглеждането на т. 4 до изготвяне на становище от работната група.
4.2. СВИКВА заседание на работната група на 16.10.2015 г. (петък)

5. ОТНОСНО: Разпореждане по гр. дело № 55351/2015 г. по описа на Софийски районен съд, II ГО, 71 състав, ведно с искова молба от Валерия Боянова Ватева – съдия в Софийски районен съд.
- Писмо от г-н Владислав Горанов – министър на финансите с искане за предоставяне на относимата документация и становище по исковата претенция на Валерия Ватева – съдия в Софийски районен съд.

КОМИСИЯТА ПО ПРАВНИ ВЪПРОСИ
Р Е Ш И:
5.1. ВЪЗЛАГА на правните експерти от дирекция „Правна” да изготвят проект на отговор на исковата молба, в срока по ГПК, както и да подготвят относимите писмени доказателства.
5.2. Висшият съдебен съвет е страна по спора и ще представи пред съда относимите доказателства и становище.

6. ОТНОСНО: Определение № 927/16.07.2015 г. по гр. дело № 1555 по описа на Върховен касационен съд.

КОМИСИЯТА ПО ПРАВНИ ВЪПРОСИ
Р Е Ш И:
6.1. ПРИЕМА за сведение Определение № 927/16.07.2015 г. по гр. дело № 1555 по описа на Върховен касационен съд.

7. ОТНОСНО: Писмо от председателя на Апелативен съд гр. София относно възможността за командироване на младши съдия от един окръжен съд в друг.

КОМИСИЯТА ПО ПРАВНИ ВЪПРОСИ
Р Е Ш И:
             7.1. Командироването на магистратите е изцяло в правомощията на административните ръководители.

          8. ОТНОСНО: Проект на Правилник за изменение и допълнение на Правилника за организация на дейността на Висшия съдебен съвет и неговата администрация.
КОМИСИЯТА ПО ПРАВНИ ВЪПРОСИ
Р Е Ш И:
8.1. ПРЕДЛАГА на Висшия съдебен съвет да ПРИЕМЕ Правилник за изменение и допълнение на Правилника за организацията и дейността на Висшия съдебен съвет и неговата администрация.

9. ОТНОСНО: Писмо от Националната агенция за приходите относно проект на Инструкция за осъществяване на взаимодействие между НАП, Висшия съдебен съвет и органите на съдебната власт /Инструкцията/.

КОМИСИЯТА ПО ПРАВНИ ВЪПРОСИ
Р Е Ш И:
 9.1. Предлага на Висш съдебен съвет да вземе следното решение:
ПРОЕКТ
ВИСШИЯТ СЪДЕБЕН СЪВЕТ
Р Е Ш И:
1. ВЪЗЛАГА на Комисията по правни въпроси да води преговори и упълномощава представляващия Висшия съдебен съвет да подпише Инструкцията за осъществяване на взаимодействие между НАП, Висшия съдебен съвет и органите на съдебната власт само при условие, че НАП приеме включване в разпоредбата на § 1 от Допълнителните разпоредби на Инструкцията текста „…и съдебни разноски направени от ОСВ в изпълнение на публичните им функции.”, приет единодушно от работната група на органите на съдебната власт.

             10. ОТНОСНО: Писмо от главния секретар на Администрация на Висшия съдебен съвет за атестиране на служители от администрацията на Висшия съдебен съвет на основание чл. 19, ал. 1, т.10 от Вътрешните правила за  назначаване, атестиране и повишаване в ранг на съдебните служители в администрацията на Висшия съдебен съвет.

КОМИСИЯТА ПО ПРАВНИ ВЪПРОСИ
Р Е Ш И:
            10.1. На основание чл. 19, ал. 1, т.10 от Правилата оценява дейността на г-жа Саша Харитонова в качеството й на „експерт” към комисията с 3 точки.

ПРЕДСЕДАТЕЛ
НА КОМИСИЯТА:	/П/	     
                          ЮЛИАНА КОЛЕВА